James Connolly (en iwerzhoneg: Séamas Ó Conghaile), ganet e Dinedin (Bro-Skos) dar 5 a viz Mezheven 1868 ha fuzuilhet gant ar Saozon e Dulenn dan 12 a viz Mae 1916, a oa ur republikan iwerzhonat hag ur penn sokialour hag a bledas gant ar sindikalouriezh. Ganet e oa en ur ghetto iwerzhonat e Dinedin, ha kuitaat a reas ar skol dan oad a 11 vloaz evit mont da labourat. Dont a reas da vezañ unan eus damkanourien ar varksouriezh. Kemer a reas perzh en Emsavadeg Pask 1916 e Dulenn. Tapet e voe ha fuzuilhet gant ar Saozon.